open-index/open-wikipedia-markdown huggingface dataset:
Όρος Σακάρ

thumb|Θερινή πρωία στο Σακάρ
Το **όρος Σακάρ** (βουλγαρικά: Сакар планина) είναι βουνό στη νοτιοανατολική Βουλγαρία, μεταξύ των ποταμών Έβρου, Τόνσου, Σοκόλιτσα και Σαζλίικα και κοντά στα σύνορα με την Ελλάδα και την Τουρκία. Η ψηλότερη κορυφή του βουνού είναι το Βίσεγκραντ στα 856 μέτρα.

Το Σακάρ είναι μια από τις πλουσιότερες περιοχές της Βουλγαρίας όσον αφορά τους πληθυσμούς αρπακτικών πτηνών που απειλούνται με εξαφάνιση. Το βουνό είναι ευρέως γνωστό για τους οίνους που παράγονται στην περιοχή, αλλά η καπνοκαλλιέργεια παραμένει κορυφαία ασχολία. Το σημαντικότερο διοικητικό κέντρο της περιοχής είναι η πόλη Τοπόλοβγκραντ στην επαρχία Χάσκοβο.

Κατηγορία:Βουνά της Βουλγαρίας
Σύντομο διάλειμμα

Το ***Σύντομο διάλειμμα*** είναι μια ελληνική δραματική ταινία του 1966 σε σκηνοθεσία Ντίνου Κατσουρίδη και σενάριο Ντίνου Κατσουρίδη και Μιχάλη Γρηγορίου. Πρωταγωνιστούν οι: Βούλα Ζουμπουλάκη, Αλέκος Αλεξανδράκης και Αλέξης Δαμιανός. Έχει εναλλακτικό τίτλο ***Πρόδωσες την αγάπη μου*** και διάρκεια 88 λεπτά.

## Πλοκή
Ο Γιάννης (Αλέκος Αλεξανδράκης) συναντά σε μια θεατρική παράσταση και ερωτεύεται την πρωταγωνίστρια του έργου, Έμμα (Βούλα Ζουμπουλάκη). Η τελευταία τον πείθει να προτείνει ένα θεατρικό έργο του στον διευθυντή του θεάτρου (Αλέξης Δαμιανός). Ο διευθυντής δέχεται να το ανεβάσει, αλλά σε μια πιο εμπορική εκδοχή του. Ο Γιάννης νιώθει ένοχος επειδή έχει επιτρέψει τον εκπεσμό και την καταστροφή του έργου του. Σύντομα, η σχέση του με την ηθοποιό θα κλονιστεί υπό το βάρος των διαφορών χαρακτήρα που διακρίνουν τον καθένα τους. Τελικά θα εγκαταλείψει την Έμμα, λίγο πριν την πρεμιέρα του έργου.

## Διανομή ρόλων
* Βούλα Ζουμπουλάκη ως *Έμμα Κάραλη*
* Αλέκος Αλεξανδράκης ως *Γιάννης Παπαδόπουλος*
* Αλέξης Δαμιανός ως Στέφανος Καλέντης
* Άγγελος Αντωνόπουλος ως Σπύρος Τριανταφυλλίδης
* Σούλα Αθανασιάδου ως Νίνα Τριανταφυλλίδου
* Χρόνης Εξαρχάκος ως Βασίλης, σκηνοθέτης
* Δέσπω Διαμαντίδου ως μητέρα Τούλας
* Λαυρέντης Διανέλλος ως κτηνίατρος
* Γιώργος Δάνης ως ηθοποιός του θιάσου
* Σάσα Καστούρα ως νοσοκόμα
* Μαίρη Μεταξά
* Ντίνος Καρύδης
* Κώστας Παληός
* Καίτη Λαμπροπούλου
* Νίκος Πασχαλίδης
* Νίκη Τσιγκάλου
* Δήμητρα Σερεμέτη
* Κώστας Παπαχρήστος
* Λάκης Σκέλλας
* Υβόνη Βλαδίμηρου
* Στάθης Χατζηπαυλής

## Έτος προβολής - εισιτήρια
Η ταινία προβλήθηκε τη σεζόν 1966-1967 (ημερομηνία 1ης προβολής: 7 Νοεμβρίου 1966) και έκοψε 19.648 εισιτήρια. Ήρθε στην 110η θέση ανάμεσα σε 117 ταινίες.

## Βραβεία
Η Βούλα Ζουμπουλάκη έλαβε για την ερμηνεία της το βραβείο α' γυναικείου ρόλου στο Φεστιβάλ Κινηματογράφου Θεσσαλονίκης (1966).

## Παραπομπές

http://www.tainiothiki.gr/el/movie-deve/digitalcollectionitem/movie/1/2160

## Εξωτερικοί σύνδεσμοι
*
*
*filmfestival.gr 

Κατηγορία:Ελληνικές δραματικές ταινίες
Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ντίνου Κατσουρίδη
Κατηγορία:Ταινίες σε σενάριο Ντίνου Κατσουρίδη
Κατηγορία:Ταινίες γυρισμένες στην Ελλάδα
Εθνική Κατηγορία υδατοσφαίρισης ανδρών 1976

Το **[[πρωτάθλημα Ελλάδας υδατοσφαίρισης ανδρών]]** 1976, ολοκληρώθηκε στις 22 Σεπτεμβρίου 1976, με τον αγώνα δεύτερου γύρου ανάμεσα στον Εθνικό και τον Ολυμπιακό (6–4). 

Έγιναν 2 γύροι (A' 9–16/8, B' 15–21/9) στο Ολυμπιακό κολυμβητήριο και διεξήχθη με τη συμμετοχή επτά ομάδων καθώς η διοίκηση του Παναθηναϊκού Α.Ο. δεν δήλωσε συμμετοχή στο πρωτάθλημα. 

Πρωταθλητής αναδείχθηκε αήττητος για 22η φορά, 5η συνεχή φορά και 26η φορά συνολικά ο Εθνικός Πειραιώς.

Ο Ν.Α.Ο. Κέρκυρας υποβιβάστηκε.

## Τελική βαθμολογία

### Πρεμιέρα (09/08/1976)

* Εθνικός ΟΦΠΦ - ΝΟ Πατρών **14–6**
* ΑΟΠ Φαλήρου - ΝΟ Καλαμακίου **4–4**
* ΝΟ Χίου - ΝΑΟ Κέρκυρας **13–5**

Ο Παναθηναϊκός αποσύρθηκε από το πρωτάθλημα

### Αποτελέσματα
Πηγές:

## Παραπομπές


## Πηγή

* Εφημερίδα «*Ριζοσπάστης»,* 24/9/1976, σελίδα 6

1976
Πεπ Μπιέλ

Ο **Πεπ Μπιέλ Μας Χαούμε** (, 5 Σεπτεμβρίου 1996) είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός μέσος και δεξιός εξτρέμ για τη Σάρλοτ ΦΚ.

## Σταδιοδρομία σε συλλόγους

## Τίτλοι — Διακρίσεις
### Τίτλοι
* Πρωτάθλημα Δανίας: 2021-22

### Ατομικές διακρίσεις
* Πρώτος σε ασιστ στο Conference League 2021-22
* Πολυτιμότερος παίκτης της Κοπεγχάγης 2021-22
* Πολυτιμότερος παίκτης στο Πρωτάθλημα Δανίας 2021-22
* Μέλος της Καλύτερης Εντεκάδας στο Πρωτάθλημα Δανίας 2021-22
* Πολυτιμότερος παίκτης του μήνα στο Πρωτάθλημα Δανίας τον Αύγουστο του 2021
* Πολυτιμότερος παίκτης του μήνα στο Πρωτάθλημα Ελλάδας τον Σεπτέμβριο του 2022

## Εξωτερικοί σύνδεσμοι
* 
* 

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Ολυμπιακού Πειραιώς
Κατηγορία:Ισπανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Σάρλοτ ΦΚ
Άγιος Βησσαρίων ο Αγαθωνίτης

Ο **Άγιος Βησσαρίων ο Αγαθωνίτης** (κατά κόσμον *Ανδρέας Κορκολιάκος*, Πεταλίδι Μεσσηνίας, 1908 - Αθήνα, 22 Ιανουαρίου 1991) ήταν Έλληνας ιερομόναχος του 20ού αιώνα, ο οποίος έγινε αρχικά γνωστός για τον μοναστικό του βίο και το σημαντικό θρησκευτικό, κοινωνικό και ανθρωπιστικό έργο του. Έγινε ευρύτερα γνωστός το 2006, μετά την ανακομιδή του σκηνώματός του, το οποίο παρέμενε αναλλοίωτο δεκαπέντε έτη μετά την κοίμησή του, ενώ μέχρι και σήμερα διατηρείται σχεδόν άφθαρτο στην Ιερά Μονή Αγάθωνος στην Φθιώτιδα. 

Αγιοκατατάχθηκε στις 14 Ιουνίου 2022 από την Ιερά Σύνοδο του Οικουμενικού Πατριαρχείου και η Ορθόδοξη Εκκλησία τιμά την μνήμη του στις 22 Ιανουαρίου.

## Βιογραφικά στοιχεία
Ο κατά κόσμον Ανδρέας Κορκολιάκος γεννήθηκε στο Πεταλίδι Μεσσηνίας το 1908. Εκεί έμαθε τα πρώτα του γράμματα. Σε ηλικία 18 ετών πήγε στην Καλαμάτα, όπου συνδέθηκε με πνευματικούς ανθρώπους και αποφάσισε να γίνει κληρικός. Εκάρη μοναχός και πήρε το όνομα Βησσαρίων. Κατόπιν χειροτονήθηκε διάκονος και ιερέας και έλαβε το οφφίκιο του αρχιμανδρίτη. Το 1935, μετά από πρόσκληση του Μεσσήνιου Μητροπολίτη Θεσσαλιώτιδος Ιεζεκιήλ (Στρουμπή), πήγε στην Καρδίτσα, όπου ξεκίνησε να υπηρετεί, διακρινόμενος για τη φιλανθρωπία του.

Μετά την Απελευθέρωση και τον Εμφύλιο έφυγε από την Καρδίτσα και μετά το 1955 εισήλθε στην Ιερά Μονή Αγάθωνος, κοντά στη Λαμία, επηρεασμένος από τον επίσης Πελοποννήσιο π. Γερμανό Δημάκο. Εκεί υπηρέτησε ως πνευματικός της μονής, ενώ παράλληλα πήγαινε σε νοσοκομεία της Λαμίας, έβλεπε ασθενείς, τους παρηγορούσε και τους εξομολογούσε.

### Το τέλος της ζωής του και η ανακομιδή
Κατόπιν σοβαρών προβλημάτων υγείας, απεβίωσε από πνευμονικό οίδημα την 22 Ιανουαρίου 1991 στο Νοσοκομείο «Σωτηρία», σε ηλικία 83 ετών. Η σορός του μεταφέρθηκε στη Μονή Αγάθωνος, αλλά εξαιτίας σφοδρής κακοκαιρίας δεν μπορούσε να ενταφιαστεί στο κοιμητήριο και τελικά κηδεύτηκε στα Βαπτιστήρια.

Τον Μάρτιο του 2006 έγινε η εκταφή του, λόγω καθίζησης στην ανατολική πλευρά του Μοναστηριού. Το φέρετρό του βρέθηκε σε άριστη κατάσταση. Οι μοναχοί το μετέφεραν στο κοιμητήριο για να αφαιρέσουν τα οστά του γέροντα, αλλά όταν άνοιξαν το καπάκι διαπίστωσαν ότι το σώμα του ήταν άφθαρτο. Το γεγονός προκάλεσε αίσθηση και έκπληξη όχι μόνο στην περιοχή της Φθιώτιδας αλλά και πανελληνίως, ιδιαίτερα μετά την προβολή του γεγονότος στην τηλεόραση.

Τα λείψανα του Βησσαρίωνα εξέτασε ο συνταξιούχος καθηγητής και διακεκριμένος ιατροδικαστής Αθηνών, δρ. Παναγιώτης Γιαμαρέλος, ο οποίος μίλησε στα ΜΜΕ *για ένα εξαιρετικό και ανεξήγητο γεγονός*.

### Αγιοκατάταξη
Η κατάταξή του ως Αγίου της Ορθοδόξου Εκκλησίας πραγματοποιήθηκε από το Οικουμενικό Πατριαρχείο Κωνσταντινουπόλεως στις 14 Ιουνίου 2022, ενώ στις 31 Αυγούστου 2022 πραγματοποιήθηκε η τελετή της αναγραφής στο αγιολόγιο και της υπογραφής της από τον Οικουμενικό Πατριάρχη Βαρθολομαίο. Η μνήμη του εορτάζεται στις 22 Ιανουαρίου, ημερομηνία της κοιμήσεώς του.

## Παραπομπές


## Πηγές
* 

Κατηγορία:Έλληνες Χριστιανοί μοναχοί
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 20ού αιώνα
Ακτή Μούρμανσκ

Η **Ακτή Μούρμανσκ** (ρωσικά: *Мурманский берег*) είναι η ακτή της Θάλασσας του Μπάρεντς από τα σύνορα Ρωσίας-Νορβηγίας μέχρι το ακρωτήριο Σβιάτοβ Νος .

Η ακτογραμμή είναι βραχώδης και ελάχιστα τεμαχισμένη, με αρκετούς κόλπους με βαθιές τομές (Κόλα, Μοτόβσκι και άλλοι) και αρκετά νησιά κατά μήκος της ακτής (το μεγαλύτερο είναι το Κίλντιν). Οι περιοχές της Θάλασσας Μπάρεντς που γειτνιάζουν με την ακτή είναι αλιευτικές. Γίνεται διάκριση μεταξύ του Δυτικού Μούρμαν, δυτικά του κόλπου Κόλα, και του Ανατολικού Μούρμαν, ανατολικά του κόλπου αυτού. Το σημαντικότερο λιμάνι είναι το Μούρμανσκ. Ανατολικά του ακρωτηρίου Σβιάτοβ Νος αρχίζει η ακτή Τέρσκι της Λευκής Θάλασσας.

σύνδεσμος=//upload.wikimedia.org/wikipedia/commons/thumb/c/c2/Fantastic landscape - panoramio.jpg/300px-Fantastic landscape - panoramio.jpg|μικρογραφία|300x300εσ| Ακτή Μούρμανσκ στη χερσόνησο Ριμπάτσι

## Βιβλιογραφία

* *Sidensner A.K.* Πληροφορίες για την ακτή του Μούρμανσκ, που συλλέχθηκαν το καλοκαίρι του 1896, από τον υποναύαρχο Sidensner. - СПб. : Τύπου. Marine Ministry, 1897. - 102 p.
* *Malashenkov A. A., Fedorov P. V.*  - Αγία Πετρούπολη: Πρακτική. τράπεζα. in-t, 2017. - 632 σελ. - ISBN 978-5-4228-0085-8 .

Κατηγορία:Ακτές της Ευρώπης
Κατηγορία:Γεωγραφία της Ρωσίας
Σουμιόντσα (Βοεβοδάτο Δυτικής Πομερανίας)

Η **Σουμιόντσα** (πολωνικά: Szumiąca, ) είναι χωριό του Πόβιατ Κάμιεν, στο Βοεβοδάτο Δυτικής Πομερανίας της βορειοδυτικής Πολωνίας. Απέχει περίπου 8 χιλιόμετρα νοτιοανατολικά του Κάμιεν Πομόρσκι και 59 χιλιόμετρα βόρεια της πρωτεύουσας του βοεβοδάτου, Στσέτσιν.

## Παραπομπές



Κατηγορία:Χωριά της Πολωνίας
Αλεξικλής

Ο **Αλεξικλής** (αρχ. ελλ. *Ἀλεξικλῆς*, 5ος αι. π.Χ.), ήταν αρχαίος Αθηναίος στρατηγος και πολιτικός που ανήκε στους ολιγαρχικούς. Ανέλαβε το αξίωμα του *στρατηγού* το 411 π.Χ. και υποβοήθησε το Αθηναϊκό πραξικόπημα του 411 π.Χ., καθώς και το βραχύβιο καθεστώς που αυτό επέβαλε, την Αρχή ή Βουλή των Τετρακοσίων. Μετά την πτώση του ολιγαρχικού αυτού καθεστώτος, ο Αλεξικλής και αρκετοί ομοϊδεάτες του, όπως ο Πείσανδρος και ο Χαρικλής, εγκατέλειψαν την πόλη, καταφεύγοντας στη Δεκέλεια, υπό την προστασία των Σπαρτιατών. Ωστόσο λίγο αργότερα ο Αλεξικλής συνελήφθη, προφυλακίσθηκε στον Πειραιά, καταδικάσθηκε σε θάνατο και εκτελέσθηκε για τη συμμετοχή του στην προδοσία του Φρυνίχου

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 105

Κατηγορία:Αρχαίοι Έλληνες πολιτικοί
Κατηγορία:Αρχαίοι Έλληνες στρατηγοί
Κατηγορία:Εκτελεσθέντες πολιτικοί
NGC 3402

Ο **[[Νέος Γενικός Κατάλογος|NGC]] 3402** (καταγράφεται στο Νέο Γενικό Κατάλογο και ως **NGC 3411**) είναι ελλειπτικός γαλαξίας στον αστερισμό Ύδρα. Τον ανακάλυψε στις 25 Μαρτίου 1786 ο αστρονόμος Ουίλιαμ Χέρσελ (William Herschel) και είναι ο λαμπρότερος γαλαξίας της ομώνυμης ομάδας.

## Σημειώσεις


## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ύδρα (αστερισμός)
32479
3402
-02-28-012
Εχεκράτης ο Φλειάσιος

Ο **Εχεκράτης ο Φλειάσιος** (αρχ. ελλην. *Ἐχεκράτης*, 5ος-4ος αι. π.Χ.) ήταν αρχαίος Έλληνας Πυθαγόρειος φιλόσοφος από την πόλη Φλειούντα της Κορινθίας.

Ο Εχεκράτης αναφέρεται στον διάλογο *[[Φαίδων (διάλογος)|Φαίδωνα]]* του Πλάτωνος ως «βοηθητικό» της πλοκής πρόσωπο. Σε αυτό το κλασικό κείμενο, ο Εχεκράτης συναντά τον Φαίδωνα, καθώς μετά τον θάνατο του Σωκράτους ο μαθητής του Φαίδων φεύγει από την Αθήνα για την πατρίδα του την Ήλιδα, και ο Φλειούντας βρίσκεται πάνω στη διαδρομή του. Ο Εχεκράτης ζητεί από τον Φαίδωνα να του αφηγηθεί τις τελευταίες ώρες της ζωής του φημισμένου δασκάλου του. Η αφήγηση των Φαίδωνος αποτελεί το μεγαλύτερο μέρος του υπόλοιπου κειμένου του διαλόγου, μολονότι ο Εχεκράτης τον διακόπτει πού και πού προκειμένου να τον ρωτήσει κάποια πράγματα σχετικά με τις τελευταίες ομιλίες του Σωκράτη.

Ελάχιστα πράγματα είναι γνωστά σχετικώς με τον βίο και το έργο του Εχεκράτη πέρα από όσα αποκαλύπτει ο Πλάτων, καθώς αναφορές σε αυτόν γίνονται σε πολύ λίγα έργα. Το ότι ήταν Πυθαγόρειος το μνημονεύει και ο Διογένης ο Λαέρτιος, ενώ το γενικό ενδιαφέρον του και ο σεβασμός του για τον Σωκράτη είναι τα μόνα που μπορούν να διακριβωθούν σε σχέση με τις φιλοσοφικές του απόψεις.

Επίσης κάποιος Εχεκράτης, άγνωστο αν πρόκειται για το ίδιο πρόσωπο ή όχι, αναφέρεται από τον Αριστόξενο ότι ήταν μαθητής των Πυθαγόρειων φιλοσόφων Φιλολάου και Ευρύτου.

## Παραπομπές


Κατηγορία:Πυθαγόρειοι φιλόσοφοι
Ρόμπερτ Άνταμσον

Τo αγγλοσαξονικό ονοματεπώνυμο **Ρόμπερτ Άνταμσον** (*Robert Adamson*), μπορεί να αναφέρεται σε κάποιο από τα παρακάτω πρόσωπα:

* Ρόμπερτ Άνταμσον (γενν. 1985), Αμερικανός ηθοποιός
* Ρόμπερτ Άνταμσον (γενν. 1943), Αυστραλός ποιητής
* Ρόμπερτ Άνταμσον (1852-1902), Σκωτσέζος φιλόσοφος και καθηγητής της Λογικής
* Ρόμπερτ Άνταμσον (1821-1848), Σκωτσέζος χημικός και πρωτοπόρος φωτογράφος
* Ρόμπερτ Στήβεν Άνταμσον (1885-1965), Βρετανός βοτανολόγος
Οι Κορσικανοί αδελφοί

***Οι Κορσικανοί αδερφοί*** (γαλλικός τίτλος: *Les Frères corses*) είναι μυθιστόρημα του Αλέξανδρου Δουμά (πατέρα) που δημοσιεύτηκε το 1844. Αναφέρεται στην ιστορία δύο σιαμαίων αδελφών που, αν και χωρίστηκαν στη γέννησή τους, μπορούν ακόμη να αισθάνονται τον σωματικό και πνευματικό πόνο του άλλου. Στο έργο αποτυπώνονται τοπία, έθιμα, παραδόσεις της Κορσικής και αναδεικνύεται η κορσικανική φιλοξενία. 

Σ' αυτό το σύντομο μυθιστόρημα, ο Αλέξανδρος Δουμάς είχε την ιδέα να σκηνοθετήσει τον εαυτό του, δημιουργώντας μια αίσθηση ρεαλισμού σε ένα κείμενο που τείνει προς το φανταστικό. 

## Υπόθεση
Το βιβλίο χωρίζεται σε τρία «μέρη». Στο πρώτο, τον Μάρτιο του 1841, ο αφηγητής, ο ίδιος ο Αλέξανδρος Δουμάς, σε ένα ταξίδι του στην Κορσική, φιλοξενήθηκε στο σπίτι της χήρας ντε Φράνκι, μητέρας διδύμων: ο Λουί, δικηγόρος στο Παρίσι, και ο Λουσιάν που έμεινε στην Κορσική. Ο τελευταίος εγκαθιστά τον συγγραφέα στο ελεύθερο δωμάτιο του αδελφού του. Κατά τη διάρκεια του βραδινού γεύματος, ο αφηγητής μαθαίνει ότι τα δίδυμα ήταν ενωμένα κατά τη γέννηση, συνδεδεμένα στα πλευρά και ότι ο γιατρός χρειάστηκε να τα χωρίσει με επέμβαση. Ωστόσο, αν και χωρισμένοι, οι δύο αδελφοί, λόγω του μοναδικού δεσμού τους, είναι σε θέση να αισθάνονται ο ένας τον σωματικό και πνευματικό πόνο του άλλου. Ο Λουσιάν αποκαλύπτει επίσης στον άναυδο συγγραφέα ότι τα πνεύματα των νεκρών της οικογένειας εμφανίζονται στους ζωντανούς όταν τους απειλεί ο κίνδυνος ή στις παραμονές του δικού τους θανάτου. 

Στο δεύτερο μέρος, επείγοντα ζητήματα κάλεσαν τον συγγραφέα να επιστρέψει στο Παρίσι. Εκεί, συναντά τον μελαγχολικό και αγωνιώδη Λουί ντε Φράνκι και γίνονται φίλοι. Στο τέλος αυτού του μέρους, ο Λουί, εμπλέκεται σε μια μονομαχία για την τιμή μιας γυναίκας, αν και δεν έχει αγγίξει ποτέ όπλα, και ο αφηγητής ορίζεται μάρτυράς του. Αποσπά από τον αφηγητή την υπόσχεση να κρατήσει μυστικά τα γεγονότα από τον αδελφό του και τη μητέρα του. Το μοιραίο πρωινό, ο Λουί παρουσιάζεται κατάχλομος: ο πατέρας του εμφανίστηκε τη νύχτα για να του αναγγείλει τον θάνατό του. Πράγματι, πεθαίνει, σκοτώνεται από τη σφαίρα του αντιπάλου του.

Στο τελευταίο μέρος, πέντε μέρες αργότερα ο Λουσιάν ταξιδεύει στο Παρίσι και αναζητά τον αφηγητή. Του λέει ότι τον επισκέφτηκε το πνεύμα του αδελφού του, που του ομολόγησε τα πάντα, του δείχνει επίσης σημάδια στο δικό του σώμα που αντιστοιχούν στην πληγή του νεκρού αδελφού του. Έμπειρος στα όπλα, ο Λουσιάν προκαλεί σε μονομαχία τον αντίπαλο του Λουί, κερδίζει τη μονομαχία και εκδικείται τον θάνατο του αδελφού του.

## Διασκευές
Το μυθιστόρημα έχει διασκευαστεί πολλές φορές για το θέατρο, τον κινηματογράφο, το ραδιόφωνο και την τηλεόραση.

## Ελληνική μετάφραση

* *Οι κορσικανοί αδελφοί*, μετάφραση: Θεανώ Δ. Βουνουσάκη, εκδόσεις Βουνουσάκη Θεανώ Δ., 2014 
* *Οι κορσικανοί αδελφοί*, κλασσικά εικονογραφημένα, 2011

## Παραπομπές


Κατηγορία:Μυθιστορήματα του Αλέξανδρου Δουμά (πατέρα)
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν κόμικς
Ρετίν Ομπασοχάν

Ο **Ρετίν Ομπασοχάν** (Retin Obasohan) (γενν. 6 Ιουλίου 1993) είναι Βέλγος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την ΑΣΒΕΛ.

## Επαγγελματική σταδιοδρομία
Ο Ομπασοχάν μπήκε στο NBA Ντραφτ του 2016, αλλά δεν επιλέχθηκε. Στις 28 Ιουνίου, υπέγραψε συμβόλαιο ελεύθερου παίκτη με τους Σακραμέντο Κινγκς, με τους οποίους αγωνίστηκε στο NBA Σάμερ Λιγκ 2016.

Στις 5 Αυγούστου 2016, υπέγραψε με την ιταλική Σιντίγκας Αβελίνο.

Στις 4 Αυγούστου 2017, ο Ομπασοχάν υπέγραψε με την Ρόκετς Γκότα, νεοφώτιστη στο πρωτάθλημα Γερμανίας. Την 1η Απριλίου 2018, σημείωσε 25 πόντους (ρεκόρ σεζόν), σε μια νίκη με 98–90 επί της Άισμπερεν Μπρεμερχάφεν.

Τον Οκτώβριο του 2018, εντάχθηκε στους Νόρθεν Αριζόνα Σανς της NBA G League ως δοκιμαστικός παίκτης.

Κατά τη διάρκεια της σεζόν 2019-20, ο Ομπασοχάν αγωνίστηκε στη γερμανική Μπρόζε Μπάμπεργκ, με την οποία είχε κατά μέσο όρο 8,4 πόντους και 2,7 ασίστ ανά αγώνα.

Στις 24 Οκτωβρίου 2020, υπέγραψε με την τσεχική Μπάσκετμπολ Νίμπουρκ.

Την 1η Ιουλίου 2021, υπέγραψε με την ισραηλινή Χαπόελ Ιερουσαλήμ.

Στις 8 Ιουλίου 2021, υπέγραψε με την ΑΣΒΕΛ Λυών-Βιλερμπάν.

## Εθνική ομάδα
Ο Ομπασοχάν αγωνίστηκε με την Εθνική Βελγίου στο Ευρωμπάσκετ 2022.

## Παραπομπές


## Εξωτερικοί σύνδεσμοι

* Βιογραφικό Alabama Crimson Tide
* Προφίλ στο fiba.basketball

Κατηγορία:Βέλγοι καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Βελγίου
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Φελίτσε Σκαντόνε
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Ρόκετς Γκότα
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Νόρδερν Αριζόνα Σανς
Κατηγορία:Καλαθοσφαιριστές D-League
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Νίμπουρκ Μπάσκετμπολ
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Πρωταθλήματος Γαλλίας
Ζαν-Μαρκ Μουεμά

Ο **Ζαν-Μαρκ Μουεμά** (γαλλικά: Jean-Marc Mwema) (γενν. 5 Δεκεμβρίου 1989) είναι Βέλγος-Κονγκολέζος επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για την Άντβερπ Τζάιαντς. Εκπροσωπεί την Εθνική Βελγίου.

## Επαγγελματική σταδιοδρομία
Ο Μουεμά έπαιξε από το 2009 έως το 2016 στην Άντβερπ Τζάιαντς. Τη σεζόν 2011–12, ο Μουεμά ονομάστηκε ο Πιο Υποσχόμενος Παίκτης του πρωταθλήματος Βελγίου.

Τον Δεκέμβριο του 2016, ο Μουεμά υπέγραψε συμβόλαιο με την ΜΚ Οστένδης. Στις 19 Φεβρουαρίου 2017, ο Μουεμά κέρδισε τον πρώτο του τίτλο, με την ομάδα να κερδίζει το Κύπελλο Βελγίου. Ο Μουεμά υπέγραψε επέκταση ενός έτους με την ομάδα στις 28 Ιουλίου 2020. Στις πέντε σεζόν του με την Οστένδη, κέρδισε πέντε συνεχόμενες φορές το Πρωτάθλημα Βελγίου.

Στις 5 Αυγούστου 2021, ο Μουεμά επέστρεψε στην Άντβερπ Τζάιαντς για δεύτερη θητεία, υπογράφοντας συμβόλαιο για τρεις σεζόν.

## Εθνική ομάδα
Ο Μουεμά εκπροσώπησε το Βέλγιο στο Ευρωμπάσκετ 2015, όπου η ομάδα αποκλείστηκε στη φάση των 16 μετά την ήττα με 75–54 από την Ελλάδα. Έχει αγωνιστεί επίσης στα Ευρωμπάσκετ 2013, 2017 και 2022.

## Διακρίσεις

; Οστένδη

* Πρωτάθλημα Βελγίου: 2017, 2018, 2019, 2020, 2021
* Κύπελλο Βελγίου: 2017, 2018, 2021

; Ατομικές

* Πιο Υποσχόμενος Παίκτης του Πρωταθλήματος Βελγίου: 2012

## Παραπομπές


## Εξωτερικοί σύνδεσμοι
* Προφίλ στο Eurobasket.com
* Προφίλ στο fiba.basketball

Κατηγορία:Βέλγοι καλαθοσφαιριστές
Κατηγορία:Καλαθοσφαιριστές από τη Λαϊκή Δημοκρατία του Κονγκό
Κατηγορία:Βέλγοι με καταγωγή από τη Λαϊκή Δημοκρατία του Κονγκό
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Βελγίου
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Άντβερπ Τζάιαντς
Κατηγορία:Καλαθοσφαιριστές Πρωταθλήματος Βελγίου
Κατηγορία:Καλαθοσφαιριστές Οστάνδης
Πέδρο Καστίγιο

Ο **Πέδρο Καστίγιο** (*José Pedro Castillo Terrones*,  ,  γεννημένος στις 19 Οκτωβρίου 1969) είναι πρώην Πρόεδρος της Δημοκρατίας του Περού, εκλεγμένος από τις 28 Ιουλίου 2021, νικητής των αντίστοιχων βουλευτικών εκλογών. 

Γεννημένος σε μια οικογένεια αγροτών στην Πούνια της Καχαμάρκα, δούλευε ως δάσκαλος στη δημόσια εκπαίδευση ενώ παράλληλα είχε έντονη συνδικαλιστική δράση. Έγινε ευρύτερα γνωστός στο Περού κατά τη διάρκειας μιας απεργίας δασκάλων το 2017. Αποφάσισε να θέσει υποψηφιότητα για το Προεδρικό αξίωμα, ως εκπρόσωπος του μαρξιστικού κόμματος Ελεύθερο Περού. Υποστηριζόμενος κυρίως από τους αγροτικούς πληθυσμούς ήρθε πρώτος, νικώντας την Κέικο Φουχιμόρι στον β΄ γύρο.   

Από την ανάληψη της Προεδρίας, ο Καστίγιο αντιμετώπισε ανοιχτό πόλεμο από την ελίτ και τα ΜΜΕ της χώρας του, με στόχο την ανατροπή του,  σκοπός που διευκολύνεται και από την πολιτική του Καστίγιο, που φαίνεται αμφιταλαντευόμενη ανάμεσα σε ακροαριστερές αλλά και ακροδεξιές επιλογές. Η χώρα έχει αλλάξει 4 διαφορετικές κυβερνήσεις μέσα στους πρώτους 6 μήνες της διακυβέρνησης Καστίγιο ενώ ο ίδιος αντιμετώπισε δυο προτάσεις μομφής που απέτυχαν ωστόσο να συγκεντρώσουν τις απαραίτητες ψήφους για να τον απομακρύνουν από το αξίωμα.   Μετά τη δεύτερη αποτυχημένη ψηφοφορία μομφής, έλαβε χώρα μια σειρά διαδηλώσεων  λόγω της αύξησης των τιμών των καυσίμων η οποία επηρέασε σε μεγάλο βαθμό τους εργαζόμενους στις μεταφορές.   

Ο Καστίγιο αποχώρησε από το κόμμα του Ελεύθερου Περού τον Ιούνιο του 2022 για να κυβερνήσει ως ανεξάρτητος.  Τον Ιούλιο του 2022 ξεκίνησε μια πέμπτη έρευνα για τις φερόμενες εμπλοκές του Καστίγιο σε διαφθορά. 

Στις 7 Δεκεμβρίου του 2022, ο Καστίγιο κήρυξε εθνική απαγόρευση κυκλοφορίας και προσπάθησε να θέσει τη χώρα σε κατάσταση «έκτακτης ανάγκης». Παράλληλα, επιχείρησε να διαλύσει το Κογκρέσο, προκειμένου να παρεμποδίσει τη διαδικασία παραπομπής του. Λίγο μετά τη δήλωσή του, το μεγαλύτερο μέρος του υπουργικού συμβουλίου του παραιτήθηκε, ενώ το Κογκρέσο προχώρησε με συνοπτικές διαδικασίες στην προγραμματισμένη ψηφοφορία με το ερώτημα της καθαίρεσης του προέδρου. Από τους συνολικά 130 βουλευτές, οι 101 τάχθηκαν υπέρ της απομάκρυνσης του Καστίγιο από την εξουσία.  

Αναφέρθηκε επίσης πως ο Καστίγιο συνελήφθη και πως κατηγορείται για εξέγερση. 

Λίγη ώρα αργότερα, το Κογκρέσο όρκισε νέα πρόεδρο την Ντίνα Μπολουάρτε, μέχρι τότε αντιπρόεδρο της χώρας. 
 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Περού
Κατηγορία:Ηγέτες εν ενεργεία
Κουριουούφκα

Η **Κουριουούφκα** (πολωνικά: Kuryłówka) είναι χωριό του Πόβιατ Λέζαϊσκ, στο Βοεβοδάτο Κάτω Καρπαθίων της νοτιοανατολικής Πολωνίας. Είναι η έδρα της Γκμίνα Κουριουούφκα. Βρίσκεται στον πλωτό ποταμό Σαν, περίπου 5 χιλιόμετρα βορειοανατολικά του Λέζαϊσκ και 44 χιλιόμετρα βορειοανατολικά της πρωτεύουσας του βοεβοδάτου, Ζέσουφ. Το χωριό βρίσκεται στην ιστορική περιοχή της Γαλικίας.

Το χωριό έχει πληθυσμό 1.711 κατοίκους. Αναφέρθηκε για πρώτη φορά το 1515, αν και ο οικισμός σε αυτό το μέρος υπήρχε ήδη στη ρωμαϊκή εποχή. Το 1978, η Αλεξάντρα Γκρουστσίνσκα από το Περιφερειακό Μουσείο του Ζέσουφ διεξήγαγε αρχαιολογική έρευνα κατά την οποία ανακαλύφθηκαν τα ερείπια ενός οικισμού από τη ρωμαϊκή περίοδο. Το χωριό ήταν ο τόπος της αντικομμουνιστικής αντίστασης μετά τον Β΄ Παγκόσμιο Πόλεμο (βλ.: Μάχη της Κουριουούφκα). Το 2007 υπέστη ζημιές από θαλάσσιο σίφωνα.

## Παραπομπές



Κατηγορία:Χωριά της Πολωνίας
Κατάλογος προέδρων του Περού

Αυτός είναι ένας **κατάλογος όσων έχουν διατελέσει [[Πρόεδρος του Περού|πρόεδροι]] της Δημοκρατίας του [[Περού]]** (αρχηγοί κράτους και αρχηγοί της κυβέρνησης του Περού) από την ίδρυσή της μέχρι σήμερα. Η θέση θεσμοθετήθηκε από το Ιδρυτικό Συνέδριο του Περού (1822), μετά την παραίτηση του Χοσέ δε Σαν Μαρτίν από τη θέση του ως Προστάτη του Περού και την επακόλουθη αναχώρησή του από το Περού. Ο πρώτος πρόεδρος ήταν ο Χοσέ δε λα Ρίβα Αγουέρο. Στην ιστορία της θέσης, υπήρξαν μια σειρά από πολιτικές κρίσεις,  εξέγερση των στρατώνων, εμφύλιοι πόλεμοι, θάνατος εν εν ενεργεία του αρχηγού κράτους, πραξικοπήματα, κοινοβουλευτικές προσπάθειες απομάκρυνσης των προέδρων ένα αυτόματο πραξικόπημα και υπαγορευμένες θέσεις από το συνέδριο. Ο κατάλογος βασίζεται στο έργο του ιστορικού Χόρχε Μπασάντρε, στα συντάγματα, τους νόμους και τα διατάγματα σε κάθε περίπτωση. Παρόλο που δεν ήταν πρόεδροι, ο κατάλογος περιλαμβάνει τους απελευθερωτές Χοσέ δε Σαν Μαρτίν και Σιμόν Μπολίβαρ λόγω της ιστορικής σημασίας τους για την ανεξαρτησία του Περού και την εδραίωσή της.

## Πρόεδροι

## Ιστορική γραμμή

## Προσθήκη
Τα αναφερόμενα πρόσωπα στον κατάλογο ορκίστηκαν ως πρόεδροι του Περού, ωστόσο λόγω της πολιτικής κρίσης, δεν έφτασαν να κυβερνήσουν ποτέ:

## Σημειώσεις και παραπομπές


Κατηγορία:Πρόεδροι του Περού
Αζερική Σοβιετική Εγκυκλοπαίδεια

Η **Αζερική Σοβιετική Εγκυκλοπαίδεια** (αζερικά: *Азәрбајҹан Совет Енсиклопедијасы* ή *АСЭ*) είναι η πρώτη εγκυκλοπαίδεια στην αζερική γλώσσα. Εκδόθηκε σε 10 τόμους - από το 1976 ως το 1987. 
 
Η εγκυκλοπαίδεια εκπονήθηκε από την Ακαδημία Επιστημών της Αζερικής ΣΣΔ (σήμερα η Εθνική Ακαδημία Επιστημών του Αζερμπαϊτζάν). Οι κύριοι συντάκτες ήταν οι Ρασούλ Ρζα και Τζεμίλ Κουλίεφ.

## Περιεχόμενο
Η εγκυκλοπαίδεια περιέχει περίπου 60.000 άρθρα, και περιλαμβάνει περίπου 20.000 εικόνες και πάνω από 600 χάρτες. Καλύπτει όλους τους κλάδους της γνώσης, με έμφαση στον επιστημονικό σοσιαλισμό.

## Τόμοι

## Δείτε επίσης
* Μεγάλη Σοβιετική Εγκυκλοπαίδεια

## Παραπομπές


Κατηγορία:Αζερικές εγκυκλοπαίδειες
Κατηγορία:Αζερική Σοβιετική Σοσιαλιστική Δημοκρατία
Ιμπάλα

Το **ιμπάλα** είναι μια μεσαίου μεγέθους αντιλόπη, το οποίο ζει κυρίως στην ανατολική και νότια Αφρική. Επιστημονικά λέγεται και αιπύκερος. Το μόνο σωζόμενο μέλος του γένους των Αιπυκέρων, περιγράφηκε για πρώτη φορά στο ευρωπαϊκό κοινό από τον Γερμανό ζωολόγο Χίνριχ Λίχτενσταϊν το 1812. Υπάρχουν δύο υποείδη του ιμπάλα: το κοινό ίμπαλα και το μεγαλύτερο ιμπάλα που έχει πιο σκούρο πρόσωπο. Το ιμπάλα έχει ύψος 70 με 92 εκατοστών και φτάνει τα 40 με 76 κιλά. Τα κέρατα του ιμπάλα έχουν σχήμα λύρας.

Το ιμπάλα είναι κατά κύριο λόγο ημερόβιο ζώο. Μπορούν να παρατηρηθούν τρεις διακριτές κοινωνικές ομάδες στα ιμπάλα: τα αρσενικά, τα κοπάδια των εργένηδων και τα θηλυκά κοπάδια. Το ιμπάλα είναι γνωστά για τα άλματά τους, που αποτελούν μηχανισμό άμυνας τους εναντίον των αρπακτικών. Τα ιμπάλα τρέφονται με μονοκοτυλήδονα, δικοτυλήδονα, καρπούς και λοβούς ακακίας (όποτε είναι διαθέσιμα). 

Συνήθως τον Μάιο λαμβάνει χώρα η περίοδος του οίστρου για τα ιμπάλα. Η εποχή των βροχών τελειώνει τον Απρίλιο με Μάιο. Στα ιμπάλα η κύηση διαρκεί έξι με επτά; μήνες, ενώ τα θηλυκά ιμπάλα θηλάζουν τα νεογέννητα τους για τέσσερις με έξι μήνες. Τα αρσενικά νεογέννητα ιμπάλα, αφού τελειώσει ο θηλασμός τους, εντάσσονται σε κοπάδια εργένηδων, αρσενικών ιμπάλα, ενώ τα θηλυκά πολλές φορές μένουν με τις μητέρες τους.

Το ιμπάλα ζει σε τροπικές περιοχές. Ζει σε δάση και σαβάνες, σε γενικές γραμμές μένει κοντά σε περιοχές που έχουν πρόσβαση σε νερό. Ενώ το μαυροπρόσωπο ιμπάλα περιορίζεται στη νοτιοδυτική Αγκόλα και την Καοκολάνδη στη βορειοδυτική Ναμίμπια, ο πληθυσμός του κοινού ιμπάλα είναι μεγάλος. Ζει σε μια περιοχή από τη Γκαμπόν μέχρι τη νότια Αφρική. Η Διεθνής Ένωση Προστασίας της Φύσης ταξινομεί το κοινό ιμπάλα σαν ένα ζώο ελάχιστης ανησυχίας, διότι ο πληθυσμός του είναι αρκετά μεγάλος ώστε να παραμείνει βιώσιμο. Αντιθέτως, το 2008 παρέμεναν στη φύση λιγότερα από 1.000 μαυροπρόσωπα ιμπάλα.

Κατηγορία:Βοοειδή
Γουίλιαμ Ρούτο

Ο **Γουίλιαμ Ρούτο** (*William Kipchirchir Samoei Arap Ruto*, γεννημένος στις 21 Δεκεμβρίου 1966) είναι Κενυάτης πολιτικός που είναι ο πρόεδρος της Κένυας από τις 13 Σεπτεμβρίου 2022 κκαι νωρίτερα ήταν αντιπρόεδρος της Κένυας. Προηγουμένως υπηρέτησε σε πολλές θέσεις του υπουργικού συμβουλίου, ως υπουργός Εσωτερικών από τον Αύγουστο έως τον Δεκέμβριο του 2002,  υπουργός Γεωργίας από το 2008 έως το 2010 και ως υπουργός Ανώτατης Εκπαίδευσης από τον Απρίλιο έως τον Οκτώβριο του 2010.

Ο Ρούτο εξελέγη μέλος του Κοινοβουλίου (βουλευτής) του Έλντορετ Νορθ από το 1997 έως το 2013 με την Αφρικανική Εθνική Ένωση Κένυας (Kenya African National Union - KANU). Υπηρέτησε ως υπουργός Εσωτερικών επί προεδρίας του Ντανιέλ Αράπ Μόι από τον Αύγουστο έως τον Δεκέμβριο του 2002. Επί προεδρίας του Μουάι Κιμπάκι ήταν υπουργός Γεωργίας από το 2008 έως το 2010 και υπουργός Ανώτατης Εκπαίδευσης από τον Απρίλιο έως τον Οκτώβριο του 2010. Ο Ρούτο ήταν υποψήφιος για αντιπρόεδρος στις εκλογές του 2013 με το Ηνωμένο Ρεπουμπλικανικό Κόμμα, και έγινε αντιπρόεδρος του Ουχούρου Κενυάτα από την Εθνική Συμμαχία (The National Alliance - TNA). Το κοινό ψηφοδέλτιό τους κέρδισε με τις μισές ψήφους. Αργότερα θα κέρδιζε και πάλι την αντιπροεδρία με το Κόμμα του Ιωβηλαίου μαζί με τον συνυποψήφιό του Ουχούρου Κενυάτα, στις γενικές εκλογές της Κένυας το 2017. Υπέβαλε υποψηφιότητα για την προεδρία στις εκλογές του 2022, με την Ενωμένη Δημοκρατική Συμμαχία (UDA), κερδίζοντας με τις μισές ψήφους.

## Παραπομπές


Κατηγορία:Ηγέτες εν ενεργεία
Κατηγορία:Πρόεδροι της Κένυας
Δρυμώνας Λέρου

Ο **Δρυμώνας** είναι οικισμός της Λέρου και της Περιφερειακής Ενότητας Καλύμνου.

## Γεωγραφικά στοιχεία - Αξιοθέατα
Ο Δρυμώνας βρίσκεται στις δυτικές ακτές του νησιού και τη νότια πλευρά του όρμου της Γούρνας. Είναι χωριό στο κέντρο του νησιού σε υψόμετρο 40 μέτρα ενώ απέχει περίπου 3 χλμ. ΝΔ. από την Αγία Μαρίνα. Πρόκειται για ψαροχώρι, με μικρή μαρίνα και κύριο αξιοθέατο το μικρό παραθαλάσσιο εκκλησάκι του Αγίου Γεωργίου στη δυτική άκρη του οικισμού. Έχει χαρακτηριστεί ως ιστορικό διατηρητέο μνημείο *"διότι αποτελεί ένα από τα χαρακτηριστικά δείγματα εκκλησιαστικής αρχιτεκτονικής του νησιού και είναι ένα από τα λίγα εναπομείναντα μνημεία με ζωγραφικό διάκοσμο"*. Αξιόλογο θεωρείται και το εκκλησάκι της Παναγιάς της Γουρλωμάτας, που κτίστηκε τον 14ο αιώνα από υλικά ερειπωμένου κτίσματος της αρχαίας εποχής και είναι διακοσμημένο με αξιόλογες αγιογραφίες.

Η παραλία του είναι αμμώδης, ο θαλάσσιος πυθμένας πετρώδης και η παράκτια βιοποικιλότητα περιλαμβάνει πυκνή βλάστηση από πεύκα. Ένα τμήμα της είναι οργανωμένο (ομπρέλες, ξαπλώστρες, καλάθια απορριμμάτων, αποδυτήρια και εγκαταστάσεις αθλητισμού) και υπάρχει εστιατόριο.

## Διοικητικά - Πληθυσμιακά στοιχεία
Ως ξεχωριστός οικισμός αναφέρεται επίσημα για πρώτη φορά το 1954 με το ΦΕΚ 275Α - 03/11/1954 να προσαρτάται στον δήμο Λέρου, στον οποίο υπάγεται σύμφωνα με το Πρόγραμμα «Καλλικράτης» ενώ σύμφωνα με την απογραφή του 2011 απογράφησαν 284 κάτοικοι.

### Απογραφές πληθυσμού

## Εξωτερικοί σύνδεσμοι

* Άγιος Γεώργιος Δρυμώνα  από τον ιστότοπο http://odysseus.culture.gr/ 

## Παραπομπές


Κατηγορία:Χωριά της Λέρου
Κατηγορία:Χωριά της περιφερειακής ενότητας Καλύμνου
Πιερ-Αντουάν Ζιλέ

Ο **Πιερ-Αντουάν Ζιλέ** (γαλλικά: Pierre-Antoine Gillet) (γενν. 16 Απριλίου 1991) είναι Βέλγος επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για την ΜΚ Οστένδης.

## Επαγγελματική σταδιοδρομία
Ο Ζιλέ έχει αγωνιστεί για τις Λιέζ Μπασκέτ, ΜΚ Οστένδης, Ελάν Σαλόν, ΚΜ 1939 Κανάριας και Φουενλαμπράδα.

Στις 31 Αυγούστου 2020, ο Ζιλέ υπέγραψε τριετές συμβόλαιο με την ΜΚ Οστένδης. Βοήθησε την ομάδα να κερδίσει τον τίτλο του πρωταθλήματος, έχοντας κατά μέσο όρο 10,6 πόντους, 4,8 ριμπάουντ και 1,5 ασίστ ανά παιχνίδι. Ο Ζιλέ υπέγραψε εκ νέου με την ομάδα στις 11 Αυγούστου 2021.

## Εθνική ομάδα
Ο Ζιλέ εκπροσώπησε την Εθνική Βελγίου στο Ευρωμπάσκετ 2015, όπου η ομάδα έχασε από την Ελλάδα στους προημιτελικούς με 75–54. Έχει αγωνιστεί επίσης στα Ευρωμπάσκετ του 2017 και του 2022.

## Παραπομπές


## Εξωτερικοί σύνδεσμοι
* Προφίλ στο ACB.com
* Προφίλ στο fiba.basketball

Κατηγορία:Βέλγοι καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Βελγίου
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Λιέζ Μπασκέτ
Κατηγορία:Καλαθοσφαιριστές Πρωταθλήματος Βελγίου
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Ελάν Σαλόν
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές ΚΜ 1939 Κανάριας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Μπαλονθέστο Φουενλαμπράδα
Ποδόσφαιρο στην Αγγλία

Το ποδόσφαιρο είναι το δημοφιλέστερο άθλημα στην Αγγλία,  το πρώτο σύγχρονο σύνολο κανόνων για το άθλημα ρυθμίστηκαν το 1863. Οι νόμοι του ποδοσφαίρου στην Αγγλία άσκησαν μεγάλη επιρροή στους νόμους του Παιχνιδιού . Η Αγγλία έχει πάνω από σαράντα χιλιάδες εγγεγραμμένους ποδοσφαιρικούς συλλόγους. Στην Αγγλία δημιουργήθηκε η πρώτη ομάδα στο κόσμο (η Σέφιλντ ΦΚ, ιδρύθηκε το 1857), ο παλαιότερος επαγγελματικός ποδοσφαιρικός σύλλογος στον κόσμο (Νοτς Κάουντι), η παλαιότερη ποδοσφαιρική ομοσπονδία (Ποδοσφαιρική Ομοσπονδία Αγγλίας), η παλαιότερη εθνική ομάδα, η παλαιότερη εθνική διοργάνωση (το Κύπελλο Αγγλίας) και το παλαιότερο εθνικό πρωτάθλημα (η Αγγλική Φούτμπολ Λιγκ). Σήμερα, το κορυφαίο εγχώριο πρωτάθλημα της Αγγλίας, η Πρέμιερ Λιγκ, είναι ένα από τα δημοφιλέστερα και πλουσιότερα αθλητικά πρωταθλήματα στον κόσμο, με έξι από τους δέκα πλουσιότερους ποδοσφαιρικούς συλλόγους με την μεγαλύτερη αξία να ανήκουν στην Αγγλία.

Η εθνική ομάδα ποδοσφαίρου της Αγγλίας έχει κερδίσει το παγκόσμιο κύπελλο ποδοσφαίρου του 1966. Συνολικά πέντε αγγλικές ομάδες έχουν κερδίσει το UEFA Champions League.

## Παραπομπές


## Βιβλιογραφία
* Bebber, Brett. *Violence and Racism in Football: Politics and Cultural Conflict in British Society, 1968–1998* (2016).
* Boyle, Raymond, and Richard Haynes, eds. *Power play: Sport, the media and popular culture* (Edinburgh UP, 2009).
* Davies, Hunter. *Davies The Glory Game* (2nd ed. 2000) on the Tottenham Hotspur (Spurs).
* Harvey, Adrian. *Football, the First Hundred Years: The Untold Story of the People's Game.*  (2005). 
* Haynes, Richard. "A pageant of sound and vision: football's relationship with television, 1936–60." *international journal of the history of sport* 15.1 (1998): 211–226.
* Huggins, Mike. "Association Football, Betting, and British Society in the 1930s: The Strange Case of the 1936 'Pools War'." *Sport History Review* 44 (2013): 99–119.
* Taylor, Matthew. *The association game: a history of British football* (Routledge, 2013).
* Tyler, Martin and Phil Soar. *Encyclopaedia of British Football.* (HarperCollinsWillow, 1987).
* Winner, David. *Those Feet: A Sensual History of English Football* (Bloomsbury, 2005)

## Εξωτερικοί σύνδεσμοι
* All levels of English football from Non League UK 
* Latest football news, fixtures and results from the BBC
*  League321.com – English football league tables, records & statistics database.
Μκοάνι

Το **Μκοάνι** (αγγλ. / σουαχ.: *Mkoani*) είναι πόλη που βρίσκεται στη νήσο Πέμπα (*Pemba*) στην Τανζανία. Είναι η πρωτεύουσα της Νότιας Περιφέρειας Πέμπα (*Pemba South Region*), καθώς και της Περιοχής Μκοάνι (*Mkoani District*). 

Το Μκοάνι τώρα, είναι το πιο πολυάσχολο λιμάνι επί της νήσου Πέμπα (*Pemba*), τα περισσότερα φέριμποτ από τη Ζανζιβάρη ή την ενδοχώρα, φτάνουν στο Μκοάνι (*Mkoani*).

Το Νοσοκομείο *Abdulla Mzee* βρίσκεται στο Μκοάνι.

## Κλίμα
Το Μκοάνι έχει τροπικό κλίμα, ηπιότερο από αυτά της ενδοχώρας της Τανζανίας καθώς και της Νήσου Ουνγκούτζα. Το κλίμα έχει ταξινομηθεί από το σύστημα *Köppen-Geiger* ως *"Am"*. Η μέση θερμοκρασία στο Μκοάνι είναι 26 °C (79 °F). Η μέση ετήσια βροχόπτωση είναι στα 1,924 mm. Οι μέσες μηνιαίες θερμοκρασίες, συνήθως είναι μεταξύ 24 - 28 °C (75 °F - 82 °F). Υπάρχουν δύο κύριες εποχές βροχών, οι περισσότερες βροχοπτώσεις απαντώνται μεταξύ Μαρτίου και Ιουνίου και η μικρότερη εποχή βροχών είναι μεταξύ Νοεμβρίου και Δεκεμβρίου. Οι ξηρότεροι μήνες είναι οι Ιανουάριος - Φεβρουάριος και η μακρύτερη εποχή ξηρασίας είναι μεταξύ Ιουλίου - Οκτωβρίου.

## Δείτε επίσης
* Διοικητικές υποδιαιρέσεις της Τανζανίας
* Νήσος Πέμπα
* Νότια Περιφέρεια Πέμπα
* Περιοχή Μκοάνι

## Εικόνες

Αρχείο:Pemba Mkoani city map1a.png|Χάρτης της πόλης Μκοάνι (Πέμπα).
Αρχείο:Wharf at Mkoani. Havenpier in Mkoani, Pemba, Tanzania.jpg|Αποβάθρα στο Μκοάνι.
Αρχείο:Fish market, Mkoani, Pemba Island, Tanzania.jpg|Η ιχθυαγορά του Μκοάνι.

## Σημειώσεις


## Παραπομπές


Κατηγορία:Περιφερειακές πρωτεύουσες στην Τανζανία
Ζαρμανοχηγάς

Ο **Ζαρμανοχηγάς**, σύμφωνα με τον Στράβωνα , ή **ο Ζάρμαρος**, σύμφωνα με τον Ντίο Κάσσιο   ήταν γυμνόσοφος (γυμνός φιλόσοφος), μοναχός της παράδοσης Σραμάνα (πιθανώς, αλλά όχι απαραίτητα βουδιστής) που, σύμφωνα με αρχαίους ιστορικούς όπως ο Στράβων και ο Dio Cassius, συνάντησαν τον Νικόλαο του Δαμασκηνού στην Αντιόχεια, ενώ ο Αύγουστος κυβερνούσε τη Ρωμαϊκή Αυτοκρατορία, και λίγο αργότερα πήγε στην Αθήνα όπου αυτοχείρησε.   Υπολογίζεται ότι πέθανε το 19 π.Χ.

## Παραπομπές

Κατηγορία:Ρωμαίοι φιλόσοφοι
Η Ερρικειάδα

***Η Ερρικειάδα*** (γαλλικός τίτλος: *La Henriade*) είναι επικό ποίημα σε 10 άσματα του φιλόσοφου του Διαφωτισμού Βολταίρου, γράφτηκε προς τιμήν του βασιλιά της Γαλλίας Ερρίκου Δ' και κάνει έκκληση για ανεκτικότητα και την ανεξιθρησκία. Εκδόθηκε για πρώτη φορά με τον τίτλο *Η Λίγκα* το 1723 και ανατυπώθηκε δεκάδες φορές στη διάρκεια της ζωής του συγγραφέα.

## Παρουσίαση
Το έργο παρουσιάζει μια εντυπωσιακή εικόνα των Θρησκευτικών Πολέμων της Γαλλίας και αφηγείται τα γεγονότα με ιστορική ακρίβεια. Περιγράφει τα κατορθώματα του Ερρίκου Δ' που αναφέρει ως πρότυπο του πεφωτισμένου μονάρχη.

Το ιστορικό θέμα είναι η πολιορκία του Παρισιού το 1589, που ξεκίνησε από τον Ερρίκο Γ' της Γαλλίας και ολοκληρώθηκε από τον διάδοχό του Ερρίκο Γ' της Ναβάρρας, τον μελλοντικό Ερρίκο Δ'. Αλλά τα κυρίως θέματα είναι ο θρησκευτικός φανατισμός και η εμφύλια διχόνοια. Αναφέρεται επίσης και την πολιτική κατάσταση της Γαλλίας. 
[αριστερά|μικρογραφία|Ο [Ερρίκος Δ΄ της Γαλλίας|Ερρίκος Δ' στο άρμα της νίκης.]]
Η δράση διεξάγεται στο Παρίσι και το Ιβρύ, όπου έγινε η περίφημη μάχη που έκρινε τη μοίρα της Γαλλίας και του βασιλικού οίκου. Τα κύρια ιστορικά γεγονότα αναφέρονται πιστά, ενώ ορισμένες λεπτομέρειες είτε έχουν παραλειφθεί είτε τροποποιηθεί διατηρώντας μια αληθοφάνεια.

Η Ερρικειάδα αποτελείται από δύο μέρη. Το πρώτο αναμειγνύει πραγματικά γεγονότα και μυθοπλασία με πολλά στοιχεία του φανταστικού. Για παράδειγμα, η πρόβλεψη της μεταστροφής στον Καθολικισμό του Ερρίκου Δ', η προστασία που παρείχε ο βασιλιάς Άγιος Λουδοβίκος Θ' της Γαλλίας, πρόγονος όχι μόνο του κλάδου των Βαλουά στον οποίο ανήκε ο Ερρίκος Γ' αλλά και του οίκου των Βουρβόνων από τους οποίους κατάγονταν ο Ερρίκος Δ', ο Λουδοβίκος ΙΕ΄ και ο αντιβασιλέας Φίλιππος της Ορλεάνης, ο Φανατισμός που βγήκε από την κόλαση με τη μορφή του Ερρίκου του Γκιζ, μετά τη δολοφονία του στο κάστρο του Μπλουά, και ήρθε στο κελί του μοναχού Κλεμάν για να του ζητήσει εκδίκηση και να του δώσει ένα σπαθί για να χτυπήσει τον Ερρίκο Γ'. Το δεύτερο μέρος, που απεικονίζει το ταξίδι της Έριδος στη Ρώμη, την Πολιτική, τον Φανατισμό προσωποποιημένο, τον ναό της αγάπης, τέλος τα πάθη και τις κακίες, είναι καθαρά αλληγορικό.

Η Ερρικειάδα είναι ένα από τα δύο επικά ποιήματα του Βολταίρου, το άλλο είναι το σατιρικό *Η παρθένος της Ορλεάνης*, στο οποίο αναφέρεται στην Ιωάννα της Λωρραίνης. Ο Βολταίρος έγραψε κι άλλα ποιήματα κατά τη διάρκεια της ζωής του, αλλά κανένα δεν ήταν τόσο μεγάλο ή λεπτομερές όσο αυτά τα δύο. 

## Παραπομπές


Κατηγορία:Έργα του Βολταίρου
Πλάκες Λέρου

Οι **Πλάκες** είναι οικισμός του Δήμου Λέρου και της Περιφερειακής Ενότητας Καλύμνου ο οποίος απογράφηκε ξεχωριστά για πρώτη φορά το 2001. Το χωριό βρίσκεται στο κέντρο του νησιού σε υψόμετρο 78 μέτρα και σε απόσταση περίπου 3 χλμ. νοτιοδυτικά από την Αγία Μαρίνα. Δίπλα και δυτικά του είναι ο Δρυμώνας και νοτιοανατολικά το Λακκί. Σύμφωνα με την απογραφή του 2011 απογράφησαν 253 κάτοικοι ενώ το 2001 ήταν 143.

## Παραπομπές


Κατηγορία:Χωριά της Λέρου
Κατηγορία:Χωριά της περιφερειακής ενότητας Καλύμνου
Αγκυλωτός σταυρός (ναζιστική σβάστικα)

Ο **Αγκυλωτός σταυρός** (*[[Γερμανική γλώσσα|γερμ.]]: hakenkreuz*), γνωστός και ως **ναζιστική σβάστικα**, είναι σύμβολο της ιδεολογίας του ναζισμού. Αποτέλεσε  το κύριο σύμβολο της Γερμανίας κατά την περίοδο 1931-1945, καθώς και άλλων μεταγενέστερων νεοναζιστικών πολιτικών κομμάτων και οργανώσεων ανά τον κόσμο.
[thumb|150px|Ο αγκυλωτός σταυρός, σύμβολο του [Ναζισμός|ναζισμού|εναλλ.=]]

Το σύμβολο είναι εμπνευσμένο από την σβάστικα, με την οποία είναι πανομοιότυπο. Η σβάστικα χρησιμοποιείται στην σανσκριτική παράδοση, ενώ υπήρξε και σύμβολο και άλλων πολιτισμών κατά την αρχαιότητα, όπως στους Έλληνες, στους Κέλτες κ.α..

Η πρώτη φορά που έγινε χρήση του συμβόλου στην σύγχρονη πολιτική ήταν από τον Ρουμάνο πολιτικό Κούζα και συμβόλιζε τον αντισημιτισμό. 
Τότε ήταν και που υιοθετήθηκε από το Ναζιστικό Γερμανικό Εργατικό Κόμμα του Αδόλφου Χίτλερ, ως σύμβολο της "Άριας φυλής". Από τότε, και ιδιαίτερα μετά τα αποτελέσματα του Δευτέρου Παγκοσμίου Πολέμου, του Ολοκαυτώματος, αλλά και της αντίστασης εναντίον της Γερμανίας και της ναζιστικής ιδεολογίας, το συγκεκριμένο σύμβολο θεωρείται προσβλητικό και μάλιστα απαγορεύεται σε πολλές χώρες (συμπεριλαμβανομένης της Γερμανίας). Η χρήση του συμβόλου περιορίζεται σε οργανώσεις που υιοθετούν τις ιδεολογίες του ναζισμού, του αντισημιτισμού, της υπεροχής της λευκής φυλής, ή απλώς ως σύμβολο του κακού. 

Η πανομοιότυπη σανσκριτική σβάστικα χρησιμοποιείται ακόμη για θρησκευτικούς λόγους και η σημασία της δεν έχει καμία σχέση με τον ναζισμό.

## Παραπομπές


Κατηγορία:Ναζισμός
MARPOL 73/78

Η **Διεθνής Σύμβαση για την Πρόληψη της Ρύπανσης από Πλοία του 1973** όπως τροποποιήθηκε από το **Πρωτόκολλο του 1978**  (εν συντομία **MARPOL 73/78)** είναι μια από τις σημαντικότερες διεθνείς συμβάσεις για το θαλάσσιο περιβάλλον. Αναπτύχθηκε από τον Διεθνή Ναυτιλιακό Οργανισμό (IMO) με στόχο την ελαχιστοποίηση της ρύπανσης των ωκεανών και των θαλασσών, συμπεριλαμβανομένης της ρύπανσης από απόρριψη  θαλασσίων σκουπιδιών, πετρελαίου και της ατμοσφαιρικής ρύπανσης.

Η αρχική MARPOL υπογράφηκε στις 17 Φεβρουαρίου 1973, αλλά δεν τέθηκε σε ισχύ κατά την ημερομηνία υπογραφής. Η τρέχουσα σύμβαση είναι ένας συνδυασμός της Σύμβασης του 1973 και του Πρωτοκόλλου του 1978,  που τέθηκε σε ισχύ στις 2 Οκτωβρίου 1983. Από τον Ιανουάριο του 2018, 156 κράτη είναι συμβαλλόμενα μέρη στη σύμβαση, που αποτελούν κράτη σημαίας του 99,42% της παγκόσμιας χωρητικότητας ναυτιλίας. 

Όλα τα πλοία που φέρουν σημαία από χώρες που έχουν υπογράψει τη MARPOL υπόκεινται στις απαιτήσεις της, ανεξάρτητα από την χώρα στην οποία πλέουν.

## Παραπομπές


## Εξωτερικοί σύνδεσμοι

* [International Convention for the Prevention of Pollution from Ships, 1973, as modified by the Protocol of 1978 relating thereto (MARPOL 73/78)](http://www.imo.org/about/conventions/listofconventions/pages/international-convention-for-the-prevention-of-pollution-from-ships-(marpol).aspx) 
* Amendments to the Annex of the Protocol of 1978 relating to the International Convention for the Prevention of Pollution from Ships 
* IMO Overview of Emission Control Areas 
* Π. Γαλάνης, Διεθνές Δίκαιο Περιβάλλοντος, Νομική Βιβλιοθήκη, 2024. 

Κατηγορία:Διεθνές Δίκαιο Θαλάσσης
Κατηγορία:Δίκαιο περιβάλλοντος
Κατηγορία:Προστασία του περιβάλλοντος
Γιαζίρ (Ενέζ)

Το **Γιαζίρ** () είναι χωριό στο Διαμέρισμα του Ενέζ, στην Επαρχία Αδριανούπολης, στην Τουρκία.

## Γεωγραφία
Το χωριό βρίσκεται σε απόσταση 149 χλμ. από τη διοικητική έδρα της Επαρχίας Αδριανούπολης, καθώς και σε απόσταση 21 χλμ. από τη διοικητική έδρα του Διαμερίσματος του Ενέζ.

## Ιστορία
Η σημερινή ονομασία του χωριού, **Γιαζίρ**, χρονολογείται από το 1901.

## Δημογραφία

## Παραπομπές


Κατηγορία:Επαρχία Αδριανούπολης
Ομπρούκ (Κασταμονή)

Το **Ομπρούκ** () είναι χωριό στο Διαμέρισμα Κασταμονής, στην Επαρχία Κασταμονής, στην Τουρκία.

## Γεωγραφία
Το χωριό βρίσκεται σε απόσταση 30 χλμ. από το κέντρο της πόλεως της Κασταμονής.

## Ιστορία
Η σημερινή ονομασία του χωριού, **Ομπρούκ**, χρονολογείται από το 1487.

## Δημογραφία

## Παραπομπές


Κατηγορία:Επαρχία Κασταμονής
Archimede (υποβρύχιο, 1933)

Το ***Archimede*** ήταν το πρώτο από τα τέσσερα υποβρύχια της ομώνυμης κλάσης που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930. Στο πλαίσιο της στρατιωτικής υποστήριξης που παρείχε η Ιταλία στους Εθνικιστές κατά την διάρκεια του Ισπανικού Εμφυλίου, το *Archimede* μεταφέρθηκε το 1937 στο Ισπανικό Πολεμικό Ναυτικό (*Armada Española*). Μετονομάστηκε σε ***General Sanjurjo*** και έλαβε μέρος σε επιχειρήσεις κατά την διάρκεια του Εμφυλίου. Παρέμεινε σε υπηρεσία με το ισπανικό ναυτικό για αρκετά χρόνια μετά το τέλος του Β΄ Παγκοσμίου Πολέμου. Διαλύθηκε για σκραπ το 1959.

## Περιγραφή

Τα σκάφη της κλάσης *Archimede* είχαν μεγαλύτερες διαστάσεις και ενσωμάτωναν διάφορες βελτιώσεις συγκριτικά με τα προγενέστερα της κλάσης *[[Υποβρύχιο κλάσης Settembrini|Settembrini]]*. Είχαν εκτόπισμα 986&nbsp;t (970&nbsp;LT)  στην επιφάνεια και 1259&nbsp;t (1239&nbsp;LT) σε κατάδυση. Το μήκος τους ήταν 70,5&nbsp;m, το πλάτος 6,87&nbsp;m και το βύθισμα 4,12&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 55 αξιωματικούς και ναύτες.

Στην επιφάνεια ισχύ παρείχαν δύο κινητήρες ντίζελ των 1500&nbsp;bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 550&nbsp;hp. Η μέγιστη ταχύτητα πλεύσης στην επιφάνεια ανερχόταν σε 17&nbsp;kn και σε κατάδυση σε 7,7&nbsp;kn. Η ακτίνα δράσης έφθανε τα 10300&nbsp;ναυτικά μίλια στην επιφάνεια με ταχύτητα πλεύσης 8&nbsp;kn και τα 105&nbsp;ναυτικά μίλια με ταχύτητα 3&nbsp;kn σε κατάδυση.

Ο κύριος οπλισμός αποτελούνταν από οκτώ τορπιλοσωλήνες των 533&nbsp;mm, από τέσσερις σε πλώρη και πρύμνη, ενώ ο συνολικός αριθμός τορπιλών που μπορούσαν να μεταφέρουν ανέρχονταν σε δεκαέξι. Στο κατάστρωμα υπήρχαν επίσης δύο πυροβόλα των 100&nbsp;mm. Αντιαεροπορική προστασία παρείχαν δύο πολυβόλα Breda των 13,2&nbsp;mm.

## Επιχειρησιακή ιστορία

Η ναυπήγηση του *Archimede* ξεκίνησε το 1931 στις εγκαταστάσεις της Cantieri navali Tosi di Taranto στον Τάραντα. Καθελκύστηκε στις 10&nbsp;Δεκεμβρίου 1933 και ολοκληρώθηκε το επόμενο έτος. Τον Απρίλιο του 1937 παραδόθηκε στους Ισπανούς Εθνικιστές που το μετονόμασαν σε *General Sanjurjo*. Στις 30&nbsp;Μαΐου 1937 βύθισε το μεταγωγικό πλοίο των Δημοκρατικών *[[MV Ciudad de Barcelona|Ciudad de Barcelona]]* και στις 21&nbsp;Ιανουαρίου του επόμενου έτους το βρετανικό *[[SS Endymion|Endymion]]*.

Εν μέσω του Β΄ Παγκοσμίου Πολέμου ενεπλάκη σε περιστατικό με το βρετανικό υποβρύχιο HMS ''Torbay'' (7&nbsp;Φεβρουαρίου 1943), όταν το βρετανικό σκάφος αναγνώρισε λανθασμένα το *General Sanjurjo* ως ιταλικό υποβρύχιο. Το *General Sanjurjo* παροπλίστηκε το 1959.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Archimede
Κατηγορία:Ιταλικά υποβρύχια του Β΄ Παγκοσμίου Πολέμου
Θύριο Αιτωλοακαρνανίας

To **Θύριο** ή **Θύρρειο** είναι χωριό της Στερεάς Ελλάδας στην Περιφερειακή Ενότητα Αιτωλοακαρνανίας.
## Γεωγραφικά - Ιστορικά στοιχεία
Το Θύριο βρίσκεται στους βόρειους πρόποδες των Ακαρνανικών ορέων σε υψόμετρο 440 μέτρα και είναι κτισμένο σε επικληνές έδαφος με θέα προς τα βόρεια τον Αμβρακικό κόλπο μέχρι τα βουνά της Ηπείρου. Απέχει περίπου 21 χιλιόμετρα ΝΑ. από την Βόνιτσα (μέσω Γούργουβλης) και 30 χλμ. Δ. από την Αμφιλοχία. Οι κάτοικοί του ασχολούνται κυρίως με τη γεωργία (καλλιεργούν τριφύλλια, καλαμπόκια, ελιές) και την κτηνοτροφία.

Βόρεια του χωριού είναι ο αρχαιολογικός χώρος του Αρχαίου Θύρρειου, το οποίο κατά περιόδους υπήρξε έδρα του Κοινού των Ακαρνάνων και στη βορειοανατολική του άκρη το Αρχαιολογικό Μουσείο. Αξιόλογα εκθέματά του είναι επιτύμβιες επιγραφές αλλά και επιγραφές με επιγράμματα, με καταλόγους ιερατικών θιάσων, με ψηφίσματα προξενίας, ή με συνθήκες όπως αυτή της συμμαχίας Ρωμαίων και Θυρρείου του 94 π.Χ. Σημαντικότερη επιγραφή θεωρείται αυτή με την συνθήκη συμμαχίας Αιτωλών και Ρωμαίων του 212 π.Χ.

## Διοικητικά στοιχεία
Η παλιά ονομασία του είναι Άγιος Βασιλείος και σύμφωνα με την απογραφή του 2011 έχει 732  κατοίκους ενώ το 1981 και το 1991 είχε 1.258 και 1.330 αντίστοιχα.

### Απογραφές πληθυσμού

## Εξωτερικοί σύνδεσμοι

* Αρχαίο θέατρο Θυρρείου από τον ιστότοπο ΔΙΑΖΩΜΑ
* Οι εκπληκτικές ζωγραφιές στο δρόμο για το Θύρρειο

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας